als_Latn dik_Latn ron_Latn
Tirana vijon përgatitjet për takimin e së shtunës kundër Apolonisë. Nën drejtimin e trajnerit Gugash Magani, lojtarët kanë startuar dje seancën e radhës stërvitore, ndërsa ajo që binte në sy ishte prezenca e të gjithë lojtarëve në këto përgatitje. Infermieria është bosh, ndërsa jashtë grupit ka mbetur vetëm Kire Ristevski. Janë rikthyer me pjesën tjetër të ekipit kapiteni Ervin Bulku dhe Erando Karabeci. Mbrojtësi maqedonas, edhe ditën e djeshme është stërvitur në mënyrë të diferencuar, për shkak të një problemi në gju. Seanca e djeshme stërvitore zgjati për rreth 90 minuta, ndërsa në minutazhin e fundit, trajneri Magani zhvilloi edhe një ndeshje brenda grupit. U vu re forma e mirë e Francis Kahatës, i ardhur së fundmi nga Kenia. Lojtari ka befasuar me paraqitjen e tij, duke marrë parasysh edhe faktin se ka disa muaj që nuk aktivizohet me ndonjë skuadër. Por fakti që Kahata ka vijuar stërvitjen te Talanta, një nga skuadrat e Kenias, ka bërë që mesfushori i majtë të mos e humbasë formën e tij të mirë fizike.
Tirana, Trajneri me kontingjentin e plotë, vetëm Kire Ristevski i diferencuar0
Share.
als_Latn als_Latn eng_Latn